Κώστας Κόλλιας

Ο Κώστας Κόλλιας (γεν. 1965, Σολομός Κορινθίας) είναι Έλληνας πολιτικός και βουλευτής, εκλεγμένος με τη Νέα Δημοκρατία.

Βιογραφικά στοιχεία
Προσωπική ζωή και σπουδές
Ο Κώστας Κόλλιας γεννήθηκε στο Σολομό Κορινθίας το 1965. Σπούδασε ηλεκτρολόγος μηχανικός στη Σιβιτανίδειο Σχολή και εργάστηκε ως τομεάρχης δικτύου της Δ.Ε.Η. στην Κόρινθο.

Είναι παντρεμένος με την Αθανασία - Δέσποινα Κόλλια, με την οποία έχει αποκτήσει δύο γιούς.

Ομιλεί αγγλικά.Βουλή των Ελλήνων: Κόλλιας Ταξιάρχου ΚωνσταντίνοςVouliwatch - Κόλλιας Κωνσταντίνος

Πολιτική σταδιοδρομία
Ο Κώστας Κόλλιας, από νεαρή ηλικία, ασχολήθηκε με τα κοινά. Υπήρξε ιδρυτικό μέλος της Δ.Α.Π. - Ν.Δ.Φ.Κ. και από το 1974 έως το 1977 μέλος του Δ.Σ. του Συλλόγου Φοιτητών της Σιβιτανιδείου Σχολής. Το 1988 ανέπτυξε συνδικαλιστική πορεία ως εκπρόσωπος της Δ.Α.Κ.Ε. στη Δ.Ε.Η..

Στις νομαρχιακές εκλογές του 1998, του 2002 και του 2006 εξελέγη πρώτος σε σταυρούς προτίμησης νομαρχιακός σύμβουλος Κορινθίας, ενώ δύο φορές έχει διατελέσει Αναπληρωτής Νομάρχης.

Στις εθνικές εκλογές του 2007 εξελέγη βουλευτής Κορινθίας με τη Νέα Δημοκρατία. Εξελέγη επίσης το 2009 και τον Ιούνιο του 2012.Βουλή των Ελλήνων - Κοινοβουλευτική θητεία βουλευτών από τη Μεταπολίτευση ως σήμερα: Κόλλιας Ταξιάρχου Κωνσταντίνος Ως κοινοβουλευτικός, διετέλεσε πρόεδρος της Ειδικής Μόνιμης Επιτροπής Έρευνας & Τεχνολογίας, μέλος της Διαρκούς Επιτροπής Παραγωγής και Εμπορίου, πρόεδρος της Κοινοβουλευτικής Ομάδας Φιλίας Ελλάδας- Ουζμπεκιστάν και μέλος στις Κοινοβουλευτικές Ομάδες Φιλίας Ελλάδας - Η.Π.Α., Ρωσίας, Κίνας.

Επίσης, έχει διατελέσει γραμματέας Αγροτικού της Νέας Δημοκρατίας και αναπληρωτής τομεάρχης Αγροτικής Ανάπτυξης του κόμματος.

Τον Ιούνιο του 2021, με επανακαταμέτρηση των ψηφοδελτίων, το Εκλογοδικείο ανακήρυξε τον Κώστα Κόλλια βουλευτή Κορινθίας, αντικαθιστώντας την Μαριλένα Σούκουλη - Βιλιάλη, η οποία είχε εκλεγεί στις βουλευτικές εκλογές του 2019.Αλλάζει η ΚΟ της ΝΔ: Ο Κώστας Κόλλιας παίρνει τη θέση της Μαριλένας ΣούκουληΝΔ: Ξανά στη Βουλή ο Κώστας Κόλλιας - Ποια βουλευτίνα χάνει την έδρα τηςΟ Κώστας Κόλλιας βουλευτής ΚορινθίαςΒουλή: Ορκίστηκαν βουλευτές ο Κώστας Κόλλιας και ο Άγγελος Τόλκας

Άλλες δραστηριότητες
Συμμετείχε ενεργά σε κοινωνικούς και πολιτιστικούς συλλόγους της Κορινθίας.
Διετέλεσε επί σειρά ετών Πρόεδρος και Γραμματέας της ποδοσφαιρικής ομάδας του Σολομού, καθώς και Πρόεδρος του Συλλόγου Γονέων και Κηδεμόνων του Δημοτικού Σχολείου Σολομού.
Παραπομπές

Εξωτερικοί σύνδεσμοι
 Επίσημος ιστότοπος 

Κατηγορία:Έλληνες πολιτικοί
Κατηγορία:Βουλευτές Κορινθίας
Κατηγορία:Βουλευτές εκλεγμένοι με τη Νέα Δημοκρατία